Rakvere jõulupuu

Rakvere jõulupuu oli alates 2013. aastast kuni 2017. aastani Rakvere keskväljakule paigutatud installatsiooniline jõulukuusk, mis oli igal aastal erineva kujundusega. Installatsioonide autor oli endine Rakvere linnakunstnik Teet Suur. Installatsioonide valmistamisel kasutati materjali, mis muidu oleks ära visatud ning mis seostus taaskasutuse ja kokkuhoiuga. Rakvere jõulupuud pälvisid teiste vaatamisväärsete jõulupuude seas üle maailma tähelepanu. Kuigi väikelinnana ei suuda Rakvere suurlinnadega võistelda, võivad ideetasandil linnad üksteisega täiesti võrdselt konkureerida. Rakvere jõulupuuinstallatsioonid tekitasid vastakaid arvamusi: oli neid, kellele need väga meeldisid, aga ka neid, kes soovisid Rakveres näha traditsioonilist jõulukuuske. Pisikestest kuuskedest moodustatud kuusetukk toodi metsast hooldusraie alalt. Kuuskede küljes põles 17 000 LED-lampi. Esimesel kahel ööl saatis kuusesalu ebaõnn – tormituul puhus kuused ja valgustusjuhtmed laiali, millega kaasnes hulgaliselt lisatööd. Installatsiooniga sooviti erineda eelmise aasta kuusesaluinstallatsioonist ja kasutada tööstusjäätmeid. Jõulukuusk valmistati puidujääkidest ja pindlaudadest. Efektsete roheliste tuledega kaunistatud kuuse valis Ameerika Ühendriikide ajaleht Huffington Post maailma 14 omanäoliseima jõulupuu hulka. Kuuse välisilme erines päevavalguses ja ööpimeduses. Umbes 12 meetri kõrgune jõulupuu oli valmistatud 121 vanast aknast. Kunstniku idee sai alguse majade keldritesse ja pööningutele seisma jäänud vanadest akendest. Enamik materjalist saadi ühest aknaid vahetavast firmast. Klaasid kaeti värviliste kiledega, raamid jäeti selliseks, nagu need olid – kriimude ja mahakoorunud värviga. Ehitustöödel olid abiks Rakvere Ametikooli ehituspuuseppade kursuse õpilased ja nende juhendaja. Rakvere keskväljakul rahvast rõõmustanud aknapuu pälvis üleilmset tähelepanu: ajakiri The Guardian valis selle maailma 12 omapäraseima jõulupuu hulka. 2016. aastal paigaldas Rakvere sõpruslinn Lapua Soomes aknakuuse oma kultuurikeskusse. Algideeks oli kujutada ajamasinat või kellamehhanismi. Installatsioonis kasutati elektromehaanikat, mis pani jõulupuu osad ööpäev läbi liikuma. Jõulupuu meenutas Eiffeli torni, mis värvus aeglaselt roheliseks ja roosaks. Jõulupuutorni külgedel käisid ringi meetrised kuldsed ja hõbedased hammasrattad, igaüks ise tempos. Huffington Post paigutas selle Rakvere liikuva jõulupuu maailma 21 vaatamisväärseima jõulupuu hulka. Eesmärk oli luua kandilisest saematerjalist biomorfne loodusvorm. Jõulupuu valmistati puidust ja vineerist. See koosnes paljudest ustest ja seda iseloomustas rikkalik värvigamma. Oli võimalik minna puu sisse. Jõulupuu sündis Rakvere ametikooli õppurite ja õpetaja Raiko Kaasiku käe all. Vapper, T. (2015). Teet Suur ja Rakvere jõulupuud. Õpetajate Leht, 4. detsember. Kasutatud 08.12.2017 http://opleht.ee/2015/12/teet-suur-ja-rakvere-joulupuud/ Järvekülg, M. (2017) "Teet Suur: praeguse seisuga tuleb eriline jõulupuu Rakvere keskväljakule". menu.err.ee 27.10.2017. Kasutatud 11.12.2017 http://menu.err.ee/639228/teet-suur-praeguse-seisuga-tuleb-eriline-joulupuu-rakvere-keskvaljakule Välba, A. (2017). Teet Suur: praeguse seisuga tuleb eriline jõulupuu Rakvere keskväljakule. ERR, 28. oktoober. http://menu.err.ee/639228/teet-suur-praeguse-seisuga-tuleb-eriline-joulupuu-rakvere-keskvaljakule Laan, T. (2016). Rakvere akendest tehtud jõulukuusk jõudis Soome. Maaleht, 22. november Kasutatud 08.12.2017 Rakvere kuusk valiti 21 maailma vaatamisväärseima jõulupuu hulka (2016). Maaleht, 10. detsember. Kasutatud 08.12.2017 http://maaleht.delfi.ee/news/maaleht/uudised/rakvere-kuusk-valiti-21-maailma-vaatamisvaarseima-joulupuu-hulka?id=76556054 Pulver, A., Samolberg-Palmi, E. (2017) Rakverre tuleb kaks jõulupuud. Virumaa Teataja, 9. november. Kasutatud 08.12.2017 Sikk, R. (2017) Teet Suur loob Rakveres viiendat korda ilmaimet. Maaleht, 30. november. Kasutatud 08.12.2017 http://maaleht.delfi.ee/news/maaleht/uudised/teet-suur-loob-rakveres-viiendat-korda-ilmaimet?id=80311664